ΘΑΝΑΤΟΣ: ΤΟ ΤΙΜΗΜΑ ΤΗΣ ΖΩΗΣ
Αγαπητή Σίλβι,
όταν θα το διαβάζεις αυτό,
θα είμαι νεκρός.
...έχω φύγει.
ΘΑ ΕΧΩ ΦΥΓΕΙ
Το ξέρω.
Είπες να μη μιλάμε για λίγο καιρό,
αλλά
δεν ήθελα να νομίζεις ότι ο θάνατός μου είχε σχέση μ' εσένα
ή μ' εμάς.
Η αλήθεια είναι ότι ο πλανήτης πεθαίνει,
η δημοκρατία έχει πεθάνει
και ακολουθεί το ανθρώπινο γένος.
Αλλά όχι πριν προκαλέσουμε όση ζημιά μπορούμε στον πλανήτη
και ο ένας στον άλλο.
Γεια χαρά!
Δεν είσαι στο γραφείο.
Ούτε εσύ.
Ναι, κάνω κοπάνα σήμερα. Με βοηθάει η Αμίλια.
- Αν δουλεύεις, φεύγουμε. - Όχι!
Μήπως έφευγες;
Να πας να δουλέψεις στο καφέ ως συνήθως;
Ναι, όντως έφευγα.
Στέλνω ένα τελευταίο.
Διάβασα το άρθρο σου στην Guardian. Αυτό για την κλιματική κρίση;
- Παντού λένε γι' αυτή. - Το βρήκα αισιόδοξο.
- Όντως; - Όντως;
Κοίτα...
Σ' αφήνουμε, αλλά θα βγεις μαζί μας απόψε;
- Ξέρεις... - Απόψε είναι;
- Υποσχέθηκες. - Δεν θες να αράξουμε μέσα;
Όλο αυτό κάνουμε. Δεν σ' αρέσουν οι φίλοι μου;
Μ' αρέσουν, αλλά εσύ πιο πολύ.
Είπα στην Τζάκι ότι θα πάμε. Εσύ, εγώ κι ο Σέξτον.
- Η Τζάκι θα καταλάβει. - Δεν θα το ακυρώσω.
- Φταίω εγώ που θέλω να είμαστε μόνες; - Έχεις εμμονή.
Και ποια φταίει γι' αυτό;
- Δεν γίνεται να είμαστε διαρκώς μόνες μας. - Δεν είμαστε μόνες μας...
Γεια, Σίλβι.
Γεια χαρά, Σίλβι.
Γεια, Σίλβι.
Εγώ είμαι.
Ξέρω ότι είπες να μη μιλάμε για λίγο καιρό.
Αλλά ήθελα να ξέρεις πως αυτό που θα κάνω...
δεν έχει σχέση μ' εσένα.
Η ΩΡΑ ΤΩΝ ΤΡΙΦΙΔΩΝ ΤΖΟΝ ΓΟΥΙΝΤΑΜ
Ποιος σε πέταξε εσένα;
Γαμώτο.
Ακούτε;
Είναι κανείς εκεί;
Ναι;
Ακούς;
Είσαι καλά;
Ναι. Δεν μπορώ να κουνηθώ.
Ναι, βλέπω το πρόβλημα.
Μήπως θα μπορούσες...
Δεν ξέρω.
Δεν έχω μετακινήσει ψυγείο ξανά.
Ίσως.
Δώσ' του ένα γερό...
Για δες. Δεν περίμενα να το κάνω αυτό σήμερα.
Ορίστε.
- Ευχαριστώ. - Όχι!
Συγγνώμη. Ξέχασα ότι έχω ρεπό.
Έλα.
Είσαι καλά;
Τι έκανες εκεί κάτω;
Τίποτα. Έπεσα.
- Αυτά ψάχνεις; - Ναι. Είναι...
Είναι για τις αλλεργίες μου.
Αιμορραγείς.
Καλύτερα να έρθεις σπίτι μου.
Τι;
Είναι πολύ κοντά.
Έχω τσιρότα για το χέρι σου. Ίσως σου φτιάξω και το μπουφάν.
Μετά, είσαι μόνος σου.
Έλα.
Δεν μπορώ να ξεπεράσω αυτήν την όμορφη μέρα.
Άκου. Το ακούς αυτό;
Ακούω...
- Κίνηση; - Ναι, αυτό είναι.
- Σ' αρέσει ο ήχος της κίνησης; - Γι' αυτό δεν ζουν όλοι στο Λονδίνο;
- Δικά σου ήταν τα σκουπίδια; - Τι;
- Πέταγες μπάζα; - Όχι. Τι;
Είναι παράνομο. Δεν θα το έκανα ποτέ.
Και τότε τι έκανες;
Αν δεν πειράζει που ρωτάω.
Μάλλον σκεφτόμουν.
Τι πράγμα;
Ότι πήραμε έναν πολύ καλό πλανήτη
και τον κάναμε σκουπιδότοπο.
Δεν ξέρω.
Μ' αρέσει.
Εδώ είμαστε.
Έλα, θα σε περιποιηθώ.
Είσαι πολύ ευγενική.
Δεν είναι πιο δύσκολο να φέρεσαι καλά απ' το να φέρεσαι άσχημα.
Κι είναι πιο ωραίο.
- Ευχαριστώ. - Δείχνει πολύ καλύτερα.
Γνώρισες τα χρυσόψαρα;
Το μεγάλο πορτοκαλί είναι ο Σλιμ,
και το κιτρινάκι είναι ο Γουάντσγουερθ.
Θα σας σύστηνα, αλλά δεν είπες ποιος είσαι.
Συγγνώμη.
Σέξτον Φέρνιβαλ.
Οι γονείς μου φταίνε.
Μ' αρέσει.
Σέξτον Φέρνιβαλ.
Εσύ είσαι η;
Είμαι...
πολύ καλή στο ράψιμο.
- Ορίστε. - Ναι, όντως.
Ευχαριστώ.
Αυτό κάνεις; Δουλεύεις στη μόδα;
Όχι.
Και τι δουλειά κάνεις;
Εγώ
σώζω δημοσιογράφους από παράνομες χωματερές.
Τρεις ζάχαρες;
Ναι. Πώς ήξερες ότι είμαι δημοσιογράφος;
Πόσοι Σέξτον Φέρνιβαλ λες να υπάρχουν;
- Διαβάζεις τη στήλη μου; - Όταν κάνω διάλειμμα.
Διάλειμμα από τι;
Θα σου έλεγα, αλλά δεν θα με πιστέψεις.
Γιατί όχι;
Επειδή...
είμαι ο Θάνατος.
Είσαι ο Θάνατος.
Ναι.
Καλά.
Όμως μην ανησυχείς, σήμερα έχω ρεπό.
Ο Θάνατος έχει ρεπό;
Μόνο ένα.
Κάθε εκατό χρόνια.
Για να δω πώς είναι να είσαι άνθρωπος.
Ο Θάνατος ζει στο Σόρντιτς;
Όχι, αυτό το σπίτι είναι ο τρόπος του σύμπαντος να νιώσω άνετα.
Τυπικά, αυτήν τη στιγμή, είμαι μόλις λίγων ωρών.
Φυσικά.
Μάλλον πρέπει
να πηγαίνω.
Ευχαριστώ για το μπουφάν και το τσάι.
Και όλα.
Φυσικά.
Θα σε ξαναδώ.
Αλήθεια;
Αργά ή γρήγορα, όλους τους βλέπω.
Σωστά.
Εντάξει, γεια.
Γεια σου, ομορφούλη.
Ήσουν μαζί της, έτσι; Τη μυρίζω πάνω σου.
- Οπαλάκια. - Κάποια παρεξήγηση έγινε.
Απ' όσο ξέρω,
τα σπασμένα μπουκάλια κόβουν τόσο ώστε να χαλάσουν το πρόσωπό σου,
ομορφούλη.
Κοίτα, αν θες λεφτά...
Βούλωσέ το.
Θα πας μέσα πάλι,
θα χτυπήσεις την πόρτα της
και θα πεις ότι είσαι εσύ.
Ή όχι;
Ναι;
Ο Σέξτον είμαι.
Ο Φέρνιβαλ;
Ο Σέξτον.
Γύρισες. Δεν περίμενα να σε δω τόσο γρήγορα.
Α, εσύ.
Σωστά, εγώ.
Μπες μέσα, ομορφούλη.
- Μην τον ανακατεύεις, Τρελή Χέτι. - Δεν πρόκειται.
Είναι το διαπραγματευτικό μου χαρτί.
Και σου έχω μια δουλειά.
Καλώς.
Τι δουλειά;
Κάτσε, ομορφούλη.
Θέλω να μου βρεις την ψυχή μου.
Την ψυχή σου;
Ξέρεις πού την έχασες;
Δεν την έχασα.
Την έβαλα την άτιμη σε ένα πολύ ασφαλές μέρος.
Κάπου που δεν τη βρίσκει κανείς.
Ειδικά όχι εσύ.
Αν κρύψεις την ψυχή σου από τον Θάνατο, δεν πεθαίνεις ποτέ.
Πώς θα την πάρει, αν δεν τη βρει;
Για να καταλάβω.
Έκρυψες την ψυχή σου
και τώρα θες να σου τη βρω;
Θα το κάνεις;
Προσπάθησα τόσο πολύ.
Δεν τα καταφέρνω μόνη μου.
Καμιά ιδέα πού την έκρυψες;
Ίσως την έβαλα σε αβγό πάπιας, μέσα σε μια πάπια,
μέσα σε ένα πηγάδι,
σ' ένα κάστρο σε ένα νησί που το περιβάλλει λίμνη φωτιάς,
το φυλάνε εκατό δράκοι, ο ένας μεγαλύτερος κι αγριότερος από τον άλλο.
Ίσως όχι.
Πάει καιρός, καλή μου.
Και
μερικές φορές το μυαλό μου ξεκουτιαίνει.
Καλώς.
Θα έχω τον νου μου.
Πάρε ό,τι θες από το ψυγείο. Στο ντουλάπι έχει τσάι και μπισκότα.
Ευχαριστώ.
- Δεν θα πάρεις την αστυνομία; - Γιατί;
Γιατί είναι μια δολοφονική τρελή στο διαμέρισμά σου.
Κι εσύ θα τρελαινόσουν, αν έχανες την ψυχή σου.
Θες κάτι; Είχα τόση δουλειά σήμερα, που ξέχασα να φάω.
- Όχι, ευχαριστώ. - Μούρλια.
- Γεια. Ένα, παρακαλώ. - Κοτόπουλο, αρνί ή λαχανικών;
Λαχανικών.
Τι θες μέσα;
Ό,τι έχεις. Ας διαλέξει ο σεφ.
Ένα σάντουιτς λαχανικών με απ' όλα.
Ήταν ένας μοναχός Ζεν.
Παραγγέλνει ένα. Ξέρεις τι λέει;
- Ένα με τα πάντα; - Το ξέρεις, έτσι;
Εγώ δεν το ήξερα.
Νόστιμο φαίνεται. Τι οφείλω;
Τίποτα. Κράτα τα λεφτά σου.
Τι; Όχι.
Μια όμορφη γυναίκα με μεγάλη όρεξη.
Μ' έκανες να χαρώ που είμαι ζωντανός. Καλή όρεξη.
Δεν έχω φάει καλύτερο.
- Δοκίμασε. - Όχι, ευχαριστώ.
Σε παρακαλώ, δοκίμασε.
Νομίζω ότι πέρασε αρκετή ώρα. Μπορώ να πάω σπίτι.
Τι εννοείς;
Η συγκάτοικός μου κι η κοπέλα της μου είπαν να φύγω για να...
Κάνουν σεξ;
Τι ευγενικός που είσαι.
Αλλά δεν ξέρω πόση ώρα θα κάνουν.
Πόσο καιρό είναι μαζί;
- Κάπου τρεις βδομάδες. - Μπορείς να λείψεις αρκετή ώρα.
Ταξί!
Τι κάνεις;
Έχω λίστα με όσα θέλω να κάνω όσο είμαι εδώ.
Όπως;
Να πάω στην όπερα ή στο Κέντρο Κινηματογράφου.
Θέλω να πάρω τσάι στην ουρά στο Dishoom.
Μετά σε πάρτι. Και μετά σε άφτερ πάρτι.
Και μετά για αγγλικό πρωινό στο Regency Café.
Κι υποσχέθηκα στην Τρελή Χέτι να βρω την ψυχή της.
Τι λες;
Δεν φτάνει μια βδομάδα, όχι μια νύχτα.
Δεκτή η πρόκληση!
Πάμε!
Όχι!
- Γιατί όχι; - Επειδή δεν σε ξέρω.
Κι αν δεν μπεις στο ταξί, δεν θα με γνωρίσεις.
Πού πάμε;
Σέξτον, πού θες να πάμε;
Σπίτι.
Και πού είναι;
Δεν μπορεί να πάει. Οι συγκάτοικοί του κάνουν σεξ.
- Ωραία. - Ναι.
Θες να πας κάπου αλλού;
Δεν έχω ιδέα.
Έτσι είναι οι άνθρωποι, σωστά;
Πού θες να μας πας;
- Εγώ; - Ναι. Το πρώτο που σου έρχεται στο μυαλό.
Πάντα μου άρεσε το πράσινο.
Πάμε στο πάρκο;
Ακούγεται τέλειο.
Μπες μέσα.
Και η όπερα; Το Dishoom;
Θα πάμε.
Όπως λέει ο μεγάλος μου αδελφός, κάποιοι προορισμοί είναι αναπόφευκτοι.
Μετά από σας.
Να ρωτήσω κάτι;
Είναι προσωπικό;
Πολύ.
Ωραία. Ναι, άντε. Ρώτα.
Για ποιο λόγο αξίζει να ζεις;
Κοίτα...
Η αδελφή μου, η Μάγκι,
λέει για τους άντρες.
Αλλά για μένα,
είναι το τέλος της νυχτερινής βάρδιας,
όταν βγαίνει ο ήλιος
κι έχω όλο το Λονδίνο δικό μου.
Και για μια στιγμή,
όλα,
όλα μοιάζουν πιθανά.
Ναι.
Μ' αρέσει αυτό.
Εσύ, Σέξτον;
Γιατί αξίζει να ζεις;
Για τη στιγμή που η συγκάτοικός σου σταματά το σεξ και μπορείς να πας σπίτι.
- Έκανα σοβαρή ερώτηση. - Έδωσα σοβαρή απάντηση.
Σας αξίζει μια βραδινή έξοδος.
Αυτό μου ακούγεται σοφό.
- Τι σκέφτεσαι; - Το κλαμπ Άντερκατ είναι πιο κάτω.
Κλαμπ Άντερκατ; Έχεις πάει;
Δεν είχα την ευτυχία.
Δεν έχασες και τίποτα, πίστεψέ με.
Εσύ έχεις πάει;
Η πρώην μου με έσερνε εκεί για βραδιές δεκαετίας '80.
Και του 2000.
Αλλά ποτέ του '90;
Είναι ωραία;
- Αν σ' αρέσουν αυτά. - Τι, αν σ' αρέσει η διασκέδαση;
Αν σ' αρέσει η πήχτρα και τα ακριβά ποτά
και φτιαγμένοι φιλόδοξοι κυβερνοπάνκ που μοιάζουν να βγήκαν από κακή ταινία.
Με κάνεις να θέλω να πάω.
- Μου το πούλησες. Θα πήγαινα. - Θέλεις;
Ναι, αλλά δουλεύω.
Καλύτερα να σας πάω εκεί.
Ναι, παρακαλώ.
Τι σου οφείλω;
Τίποτα. Είναι δώρο.
Αλήθεια;
Ευχαριστώ.
- Πες ευχαριστώ, Σέξτον. - Ναι.
Ευχαριστώ. Αλλά...
Υπάρχει πρόβλημα;
Οι Λονδρέζοι ταξιτζήδες δεν κάνουν δωρεάν κούρσες
στο πάρκο την ώρα αιχμής.
Το ξέρω.
Αλλά έχει κάτι που με κάνει να τη συμπαθώ.
Αν όμως σε ενοχλεί, 60 λίρες.
- Καλά... - Ευχαριστώ.
Καταφέρνεις να μην πληρώνεις για τίποτα.
Πώς είναι να ζεις δωρεάν;
Κανείς δεν ζει δωρεάν, Σέξτον.
Ειδικά όχι εγώ.
Έχω 20 λίρες και δύο πένες. Φτάνουν για να μπούμε στο κλαμπ;
Θα σε βάλω μέσα. Εγώ δεν έρχομαι.
Γιατί όχι; Φοβάσαι μήπως δεις τη Σίλβι;
Τη Σίλβι;
Την πρώην σου.
Πώς ξέρεις ότι τη λένε Σίλβι;
Επειδή ξέρω τους πάντες.
Αυτή είναι η δουλειά μου.
Αλλά δεν ξέρω γιατί δεν θες να έρθεις.
Γιατί δεν διασκεδάζω έτσι.
Είμαι άλλης νοοτροπίας.
Σέξτον!
Τι κάνεις εδώ;
Νόμιζα ότι ήσασταν τα δυο σας.
Τσακωθήκαμε. Σου έστειλα μήνυμα.
Χάλασε το κινητό μου.
Για τι τσακωθήκατε;
Είσαι με τον Σέξτον;
- Ναι. - Όχι.
- Είμαι... - Η Ντίντι.
Μπίλι, η Ντίντι. Ντίντι, η συγκάτοικός μου, η Μπίλι.
Χάρηκα.
- Πώς γνωριστήκατε; - Μη χαμογελάς. Δεν είναι αυτό.
- Τον βρήκα σε χωματερή. - Του ταιριάζει.
Ο λόγος που τσακώθηκες με την Αμίλια;
Το σεξ. Με κατηγόρησε ότι είμαι εθισμένη στο σεξ.
- Είσαι; - Τι;
Λέει ότι θέλω όλη την ώρα να είμαστε μόνες μας
και δεν θέλω τους φίλους της.
Είναι μέσα και με περιμένουν.
Θα χαρεί που ήρθες.
- Ίσως με συγχωρέσει. - Δεν θα μείνω.
Φοβάται μήπως δει τη Σίλβι.
Ψοφάει να τη δει.
Όχι.
Είναι εδώ;
Με έναν τρόπο θα το μάθεις.
Η Αμίλια ξέρει τον πορτιέρη. Μπαίνουμε τσάμπα.
Τσάμπα; Το άκουσες;
Έλα. Είναι η τυχερή μου μέρα.
Και η δική σου.
Γεια. Εδώ είμαι.
Κοίτα ποιον έφερα.
- Σέξτον, ήρθες! - Γεια.
Γεια.
Βλέπεις; Δεν είναι ωραία;
Που βγήκαμε έξω μαζί.
Η φίλη του Σέξτον, η Ντίντι.
Από δω η Αμίλια και η Τζάκι.
Κούκλες είσαστε.
Φανταστικά γάντια.
Ευχαριστώ. Είναι βίντατζ.
Σέξτον, εσύ δεν συλλέγεις βίντατζ πράγματα;
- Αλήθεια; Τι συλλέγεις; - Χαρτόδετα βιβλία. Γραφομηχανές.
- Παιχνίδια. - Παιχνίδια;
Πυραυλάκια. Αυτοκινητάκια.
Η συλλογή παιχνιδιών είναι μέτρια.
Τι κρίμα.
Θέλουμε ποτά.
Τα πρώτα δικά μου.
- Έρχομαι μαζί σου. - Μείνε. Πάω εγώ.
Ο Σέξτον δείχνει δυστυχής.
Είναι δυστυχής.
Και δεν φταίει η Σίλβι.
Βλέπει τον κόσμο μαύρο αυτήν τη στιγμή.
Όχι άδικα, αν σκεφτείς πώς είναι ο κόσμος.
Πολύς κόσμος συμφωνεί.
Όχι εσύ.
Συμφωνούσα.
Και γνώρισα την Αμίλια.
Όχι ότι είναι η απάντηση για όλα. Ένας άνθρωπος είναι.
Αλλά
μερικές φορές αυτό αρκεί
για να νιώσεις καλύτερα για όλα.
Οι άνθρωποι είναι υπέροχοι.
Δεν συγκρίνονται με τίποτα.
Ψάχνεις κάποιον;
Είναι εδώ η Σίλβι;
Πού;
Απλώς ρώτησα. Συγγνώμη.
Ποια είναι η Σίλβι;
- Η πρώην του. - Μια φίλη.
Αν μείνατε φίλοι με την πρώην σου, λέει πολλά και για τους δύο.
Δεν ξέρω αν με θεωρεί φίλο.
Γιατί; Εσύ τη χώρισες;
Όχι.
Λυπάμαι.
Πάω να βοηθήσω με τα ποτά.
Θα σε βρούμε εκεί.
Χαίρομαι που ήρθες.
Συγγνώμη για νωρίτερα. Η Μπίλι δεν έπρεπε να σου πει να φύγεις.
Είχε κάθε δικαίωμα να θέλει να είστε μόνες.
Μόνο φίκι φίκι θέλει.
Την ξέρω από το πανεπιστήμιο.
Δεν την ένοιαζε το σεξ μέχρι που σε γνώρισε.
- Αυτή σου είπε να το πεις; - Θα με έπνιγε που το είπα.
Μην της το πεις.
Σου πήρα τζιν με τόνικ. Είναι εντάξει;
- Νόμιζα ότι τσακωνόμασταν. - Ο Σέξτον βοήθησε.
- Τι οφείλω για τα ποτά; - Κερασμένα.
Πολύ ευγενικό.
Για τους φίλους του Σέξτον.
Γεια, Θίο.
Σέξτον.
Ποια είσαι εσύ;
Η φίλη μου η Ντίντι.
Ο Θίο είναι... μάνατζερ εδώ;
Ντιτζέι, δημόσιες σχέσεις και οικοδεσπότης απόψε.
Είναι φίλος της Σίλβι.
Το 'πιασα. Ευχαριστώ, Θίο.
Ναι, ευχαριστώ, Θίο.
Ευχαριστώ.
Σέξτον,
αυτή η φίλη σου.
Πόσο καιρό την ξέρεις;
Πριν λίγες ώρες τη γνώρισα.
Έφερες στο κλαμπ κοπέλα που μόλις γνώρισες;
Δεν κάνεις τέτοια εσύ.
Δεν με ξέρεις, Θίο.
Έτσι μου είπε η Σίλβι.
Μη χαλιέσαι. Απλώς της αρέσει η διασκέδαση ενώ εσένα όχι.
Όχι το δικό σου είδος.
Δεν κάνω τέτοια εγώ.
Αλήθεια;
Άρα βγάζεις λεφτά ενθαρρύνοντας άλλους να κάνουν χρήση.
Η Σίλβι θα χαρεί που γνώρισες κάποια.
Όχι. Δεν είμαι με την Ντίντι...
Οπότε...
Πού είναι η κοπέλα σου;
Η Νάταλι;
- Είσαστε ακόμα... - Ναι, αλλά κάνει τα δικά της
κι εγώ τα δικά μου.
Γι' αυτό είμαστε ακόμα μαζί.
Μ' αρέσει εδώ.
Μπράβο.
Είσαι καλά;
Συγγνώμη...
Θαύμαζα το ανκχ σου.
Αιγυπτιακό δεν είναι;
Σύμβολο του θανάτου.
Το αντίθετο είναι.
- Της αθανασίας. - Σωστά.
Οι φαραώ ήθελαν να ζήσουν αιώνια.
Κάποιοι το έκαναν.
Κάποιοι ήξεραν καλύτερα.
Η αθανασία δεν είναι και τόσο καλή.
Τι να πω, δεν ξέρω.
Αν ξέρεις ότι θα ζήσεις αιώνια, κάνεις ό,τι θες.
Δεν φοβάσαι τίποτα.
Κανέναν.
Δεν χρειάζεσαι την αθανασία γι' αυτό.
Σου είπε ο Σέξτον ότι εδώ ήταν πολυκατάστημα;
- Το κλαμπ; - Ναι.
Λευκά είδη. Έπιπλα κήπου. Παιχνίδια.
Είναι ακόμη επάνω. Τα χρησιμοποιούμε σε ιδιωτικά πάρτι.
Μπορώ να σε ξεναγήσω αν θες.
Ναι. Ίσως αργότερα.
Θες να χορέψουμε;
Θα το ήθελα, αλλά...
- Ήρθα με τον Σέξτον. - Δεν χορεύει.
Έτσι λέει η Σίλβι.
Πάμε;
Πάμε!
Τι έχεις πάθει;
Της αρέσεις.
Όλοι της αρέσουν.
Δεν καταλαβαίνω αν σοβαρολογεί ή όχι,
αλλά μου είπε...
Πιστεύει ότι είναι ο Θάνατος.
Τι;
Πιστεύει ότι είναι η ενσάρκωση του Θανάτου.
Αυτή σ' το είπε;
Άμα τη ρωτήσεις, θα σ' το πει. Δεν ντρέπεται.
Μπορεί να ρωτήσω.
Κάποιος να τη γλιτώσει από τον Θίο.
- Χόρεψε μαζί μας. - Όχι.
Η Σίλβι λέει ότι δεν χορεύω.
Απόδειξε ότι κάνει λάθος.
Δεν είσαι μέσα σε όλα.
Όχι, δεν το 'χω.
Θέλει εξάσκηση.
Μάλλον το κάνω λάθος.
Σαν να μην προσέχει ή να νοιάζεται κανείς εδώ
ότι ο κόσμος τελειώνει.
Ίσως γι' αυτό είναι εδώ.
Νιώθω να θέλω να τα παρατήσω.
Δεν το εννοείς.
Μάλλον έχεις δίκιο.
Να σου δώσω μια άλλη προοπτική;
Θα μου φτιάξεις το κέφι;
Το ακριβώς αντίθετο.
Τότε, μετά χαράς.
Είχα μια φίλη
που κακοποιήθηκε
από τον πατέρα της και φίλους του πατέρα της.
- Χριστέ μου. - Ναι.
Το παραμύθι της οικογένειας ήταν ότι της άρεσε το κυνήγι και το ψάρεμα,
γι' αυτό την έπαιρνε μαζί τα σαββατοκύριακα με τους φίλους του.
Ήταν ακριβός δικηγόρος κι ένας άλλος ήταν αστυνομικός.
Δεν είχε πού να το πει.
Μια μέρα, πήρε ένα μαχαίρι του πατέρα της,
κλειδώθηκε στην τουαλέτα
κι άρχισε να κόβει.
Ξέρω.
Λυπάμαι.
Σ' το λέω, επειδή όταν ξύπνησε στο νοσοκομείο
με τους επιδέσμους στα χέρια
και τον πατέρα της δίπλα της
τρομοκρατημένο μήπως μιλούσε,
χαιρόταν που ήταν ζωντανή.
Σύμφωνα με τον Θίο,
εδώ ήταν πολυκατάστημα.
Μας κάλεσε για ξενάγηση.
Κάλεσε εμάς
ή εσένα;
Εμένα. Αλλά εγώ καλώ εσάς.
Έχει κοπέλα. Τη λένε Νάταλι.
Πηγαίνετε εσείς. Εγώ θα χορέψω.
Έλα, ο Θίο περιμένει.
Δεν είναι καλός άνθρωπος.
Πιστεύεις αλήθεια ότι υπάρχουν καλοί και όχι καλοί άνθρωποι στον κόσμο;
Δημοσιογράφος είμαι. Το ξέρω σίγουρα.
Έχω ακούσει διάφορα.
Αλήθεια; Όπως;
Έτοιμη για ξενάγηση;
Δεν σε πειράζει να έρθει κι ο Σέξτον.
Καθόλου.
Από δω.
Μοιάζει με αποθήκη.
Εδώ κάνετε ιδιωτικά πάρτι;
Τώρα κάνουμε πάρτι.
- Θίο! Δώσ' το πίσω! - Πίσω.
Δεν είναι όπλο, σύμβολο είναι.
Είναι σιγίλιο.
Το δικό σου.
Στο εξής, εγώ αποφασίζω ποιος ζει.
Δεν πάει έτσι.
Καλύτερα να είναι έτσι.
Θίο!
Άσε μας να φύγουμε! Θίο!
Βοηθήστε μας!
Δεν σε ακούνε, Σέξτον.
Του είπες ότι είσαι ο Θάνατος;
Δεν χρειάστηκε.
Με κάλεσε εδώ.
Έχει τρελαθεί ο κόσμος;
Λυπάμαι, Σέξτον.
Δεν φταις εσύ.
Φταίω.
Με προειδοποίησες. Φέρθηκα αλαζονικά.
Σκέφτηκα ότι δεν πειράζει αν μου συμβεί κάτι.
Γι' αυτό είναι η μέρα σήμερα.
Δεν περίμενα να βλάψω κι άλλους.
Δεν έβλαψες κανέναν.
Κι η Τρελή Χέτι;
Δεν θα βρούμε την ψυχή της πια.
Νόμιζα ότι την καλόπιανες.
Φυσικά και όχι.
Στηρίζεται πάνω μου.
Και μου έχουν μείνει λίγες ώρες.
Μέχρι τι;
Μέχρι να τελειώσει η μία μέρα μου.
Να το.
Δεν θα ανοίξει την πόρτα, αλλά το κεφάλι του Θίο.
Σέξτον,
άσ' το κάτω.
Ίσως τον τραυματίσεις.
Σίγουρα είσαι ο Θάνατος;
Ναι, αλλά δεν σκοτώνω κόσμο.
Αλήθεια;
Όχι.
Υπάρχει η ελεύθερη βούληση.
Οι άνθρωποι επιλέγουν.
Δεν επιλέγουν να πεθάνουν.
Κανονικά.
Υπάρχει πόλεμος. Λιμός.
Αρρώστιες.
Δεν λέω ότι η ζωή δεν είναι επώδυνη.
Αλλά...
δεν είναι πάντα.
Είναι;
Όχι.
Μερικές φορές είναι τόσο ωραία, που ξεχνάς
ότι παντού υπάρχουν βάσανα.
Διαρκώς.
Κόσμος που αγωνίζεται να επιβιώσει και να ζήσει την οικογένειά του.
Δεν σταματάει.
Ό,τι κι αν πω, κάνω ή γράψω.
Όσο κι αν προσπαθώ να κάνω τη διαφορά.
Δεν μπορώ.
Κι έτσι σκέφτομαι γιατί να νοιάζομαι;
Και μετά λέω, ποιος ο λόγος;
Πρέπει να θυμάμαι ότι είσαι μόνο άνθρωπος.
Δεν ξέρεις πώς είναι
να μην μπορείς να τα νιώσεις αυτά.
Να μην έχεις ελεύθερη βούληση.
Δεν έχεις;
Εγώ και τ' αδέλφια μου έχουμε καθήκοντα.
Και τα εκτελούμε.
Εκτός από μία μέρα
κάθε εκατό χρόνια.
Όταν ο Θάνατος έχει ρεπό;
Και το περνάει σε μια αποθήκη.
Κοίτα...
εγώ φταίω που έκανα σχέδια.
Που είχα προσδοκίες.
Έτσι είναι αδύνατον απλώς να απολαύσω τη μέρα όπως εξελίσσεται.
Θα έπρεπε να μου έχει γίνει μάθημα.
Τι;
Βόλοι.
Όταν έρθει ο Θίο,
θα γλιστρήσει,
θα πέσει, χωρίς να σκοτωθεί, και θα ξεφύγουμε.
Προσπαθείς να σώσεις τη ζωή σου ή τη δική μου;
Ιδανικά και τις δύο.
Τι διαφορά κάνει μια μέρα.
Τι εννοείς;
Τα υπνωτικά.
Στην τσέπη σου.
Δεν σε κρίνω.
Υπάρχει η ελεύθερη βούληση.
Σήμερα θες να ζήσεις;
Τι διάολο κάνεις;
Για μένα ήταν αυτά;
Το ανκχ μου;
Στον πάτο του Τάμεση.
Δεν δουλεύει.
Όχι όπως ήθελες.
Δεν έχει σημασία.
Γιατί έχω εσένα.
- Θα έρθεις μαζί μου. - Δεν είναι ο Θάνατος.
Του το είπα. Δεν με πιστεύει.
Και να ήταν, δεν τη χρειάζεσαι. Μπορείς να σκοτώσεις. Στο χέρι σου είναι.
Δεν θέλω να σκοτώσω κανέναν.
Θέλω να φέρει κάποια πίσω.
Τη Νάταλι.
Θα μου τη φέρεις;
Δεν μπορώ.
Εγώ φταίω που πέθανε.
Όχι, δεν φταις.
Η Νάταλι το παράκανε ένα βράδυ.
Έκανες ό,τι μπορούσες για να τη σώσεις.
Έκανες επίκληση και σ' εμένα.
Όμως δεν θα το πιστέψει κανείς.
Θα πουν ότι εγώ τη σκότωσα.
Θα περάσω τη ζωή μου στη φυλακή.
Εκτός κι αν...
- Θίο. - Θα με πάρεις όπως πήρες αυτή;
Όχι, Θίο. Άκου...
- Άσε κάτω το όπλο. - Σκάσε. Κι εσύ νομίζεις ότι τη σκότωσα.
Όχι, ορκίζομαι. Άσ' το κάτω...
Κάνε πίσω, Σέξτον!
Θίο.
Χτύπησε στο κεφάλι.
Φέρε βοήθεια.
Κάλεσε ασθενοφόρο.
Φέρ' τη πίσω, σε παρακαλώ.
Όταν φύγουν, είναι πια αργά.
Θα με πάρεις τώρα;
Όχι σήμερα.
Έχω ρεπό.
Εντάξει, ευχαριστώ.
Είπαν ότι θα γίνει καλά.
Ίσως έχει διάσειση. Θα τον κρατήσουν προληπτικά.
Έλεγα να πάμε να τον δούμε αύριο.
Δεν θα είμαι εδώ.
Σωστά.
Μόνο μία μέρα έχεις ρεπό.
Δεν ήταν η μέρα που ήθελα,
αλλά ίσως αυτό χρειαζόμουν.
Να και η απόδειξη.
Σ' αρέσει;
Είναι τέλειο.
Πόσο κάνει;
Για σένα;
Δώσ' της το, το ξέρουμε ότι θα το κάνεις.
Για σένα;
Τριάντα λίρες;
Τριάντα λίρες.
Αληθινό ασήμι;
Με 30 λίρες, πάλι καλά που είναι μέταλλο.
Πόσο κάνει αυτό;
Πόσα έχεις;
Είκοσι λίρες και δύο πένες.
Παίρνω τις λίρες. Κράτα τις πένες.
Ευχαριστώ.
Ωραία πέρασα σήμερα.
Σ' άρεσε που σε απείλησαν με όπλο;
Όχι.
Αλλά ήταν μέρος του συνόλου...
και το ήθελα όλο.
Τώρα που το είπα...
Για σένα.
Αυτά μου έμειναν.
Πού ξέρεις πότε θα χρειαστούν.
Και...
αυτό για την Τρελή Χέτι.
Ευχαριστώ.
Πέρασα ωραία.
Περνάει τόσο γρήγορα.
Θες να κρατήσεις κάθε δευτερόλεπτο.
Θα έδινες τα πάντα για άλλο ένα.
Παρακαλώ.
Ντίντι!
Πέθανε, καλέ μου. Πάει.
Δεν μπορείς να τη φέρεις πίσω.
Σου έδωσε τις δύο πένες;
Δώσ' τες μου.
Το τίμημα της ζωής.
Την καημενούλα.
Έχει μόνο μία μέρα κάθε εκατό χρόνια.
Πάντα δύσκολο είναι.
Σου έδωσε τίποτε άλλο πριν πεθάνει;
Να τη.
Το 'ξερα ότι θα τη βρει.
Η ψυχή μου.
Αυτή ήταν η Κορντίλια.
Το μωρό μου.
Δεν ήμουν η Τρελή Χέτι τότε.
Με έλεγαν Χενριέτα.
Ζούσα σε ωραίο σπίτι.
Πάει καιρός.
Πάνε όλα.
Καλύτερα να σε ξανακρύψω.
Αν ήταν εδώ,
θα τη ρωτούσα πού να τη βάλω ώστε να μην ψάξει ποτέ κανείς.
Δώσ' της χρόνο, ομορφούλη.
Θα γυρίσει σε εκατό χρόνια.
Μετά από λίγο, την πήρε το ασθενοφόρο.
Νόμιζαν ότι ήταν καρδιακή προσβολή, αλλά...
Κι αν ήταν αλήθεια ο Θάνατος;
Δεν θα ήταν ωραίο ο Θάνατος να είναι κάποιος
κι όχι πόνος και αίσθημα κενού;
Κάποιος φιλικός,
που όντως αγαπά τους ανθρώπους
και είναι
ευγενικός
και αστείος.
Δεν έχω ιδέα.
ΚΑΙ ΑΚΟΛΟΥΘΕΙ ΤΟ ΑΝΘΡΩΠΙΝΟ ΓΕΝΟΣ
- Γεια. - Ήμασταν έξω κι είπαμε να περάσουμε.
- Είναι καλά ο Σέξτον; - Δες.
Ανησυχήσαμε. Η Μπίλι είπε ότι δεν ήρθες σπίτι χθες βράδυ.
Ήθελα να δω αν είσαι καλά μετά την κουβέντα μας.
Ναι, συγγνώμη, δεν είχαμε την ευκαιρία...
Όχι, μια χαρά.
Είχε τόσο κόσμο.
Σίγουρα έχεις δουλειά.
Όχι...
Θες λίγο τσάι;
Ναι. Αν έχεις χρόνο.
Γάλα και ζάχαρη;
Τρεις ζάχαρες.
Ώστε αυτό ήταν;
Ναι.
Πώς ήταν;
Υπέροχα.
Ήταν γεμάτο κόσμο.
Ανάσανα, έφαγα και χόρεψα.
Μακάρι να μην τελείωνε έτσι.
Πάντα τελειώνει.
Έτσι έχει αξία.
Όταν ζεις έστω και για μία μέρα...
υπάρχει μόνο ένας τρόπος να σταματήσεις να ζεις.
Υποθέτω.
Άξιζε;
Μακάρι να συνεχιζόταν για πάντα.
Πάρε το χέρι μου.